stanford-oval/wikipedia huggingface dataset:
พรรครวมไทยยูไนเต็ด
สิ้นสภาพการเป็นพรรคการเมือง

วันที่ 31 มกราคม พ.ศ. 2566 ที่ประชุมคณะกรรมการบริหารพรรคได้มีมติเลิกพรรค จึงทำให้พรรคสิ้นสภาพการเป็นพรรคการเมือง ต่อมาในวันที่ 26 พฤษภาคม พ.ศ. 2566 ได้มีประกาศของนายทะเบียนพรรคการเมืองที่ให้พรรครวมไทยยูไนเต็ดสิ้นสภาพการเป็นพรรคการเมืองในราชกิจจานุเบกษาตั้งแต่วันประกาศในราชกิจจานุเบกษา
แหล่งข้อมูลอื่น

พรรครวมไทยยูไนเต็ด ที่เฟซบุ๊ก
ฐิติมา สุตสุนทร

| ฐิติมา สุตสุนทร |
| --- | --- |
ชื่อเกิด: ฐิติมา สุตสุนทร
เกิด: 4 กันยายน พ.ศ. 2504 อำเภอบางสะพานน้อย จังหวัดประจวบคีรีขันธ์ ประเทศไทย
เสียชีวิต: 7 กรกฎาคม พ.ศ. 2560 (55 ปี) โรงพยาบาลศิริราช แขวง ศิริราช เขต บางกอกน้อย กรุงเทพมหานคร ประเทศไทย
อาชีพ: นักร้อง, นักแสดง
เครื่องดนตรี: เสียงร้อง
ช่วงปี: 2526−2538 2541−2560
ค่ายเพลง: จีเอ็มเอ็ม แกรมมี่ (2527−2535, 2541−2560) วอร์นเนอร์ มิวสิก ไทยแลนด์ (2536−2538)
คู่สมรส: บรรเจิด กฤษณายุธ (พ.ศ. 2537–2560, เธอเสียชีวิต)
ฐิติมา สุตสุนทร (4 กันยายน พ.ศ. 2504 − 7 กรกฎาคม พ.ศ. 2560) ชื่อเล่น แหวน เป็นนักร้องและนักแสดงหญิงชาวไทย
ประวัติ

ฐิติมา สุตสุนทรเกิดที่อำเภอบางสะพานน้อย จังหวัดประจวบคีรีขันธ์ เป็นบุตรสาวคนที่สองจากทั้งหมดสี่คนของพันโท นายแพทย์ สมภพ กับสุภาภรณ์ สุตสุนทร เกิดเมื่อวันจันทร์ที่ 4 กันยายน พ.ศ. 2504 ขณะอายุ 5 ขวบได้ย้ายตามครอบครัวมาอยู่กรุงเทพมหานคร สำเร็จการศึกษาระดับประถมจากโรงเรียนราชินีบน ระดับมัธยมศึกษาจากโรงเรียนสตรีวิทยา และระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย สาขาวิชาการประชาสัมพันธ์
เธอสมรสกับบรรเจิด กฤษณายุธ (ปุ๊ กรุงเกษม) (ถึงแก่กรรม) มีบุตรสาวคนเดียวคือเต็มฟ้า กฤษณายุธ (เกิด 6 พฤศจิกายน พ.ศ. 2538) นักร้อง, นักแสดง, นางแบบ และนักกีฬายิมนาสติกทีมชาติไทย
ประวัติ > เข้าสู่วงการ

ขณะกำลังศึกษาอยู่คณะนิเทศศาสตร์ จุฬาลงกรณ์มหาวิทยาลัย แหวนได้ทำกิจกรรมหลายอย่าง เช่น เป็นนักแสดงละครเวทีของมหาวิทยาลัย เป็นนักร้องในวงลูกทุ่งนิเทศศาสตร์ เป็นดรัมเมเยอร์ของมหาวิทยาลัยในงานฟุตบอลประเพณีจุฬาฯ–ธรรมศาสตร์ ในกลางปี พ.ศ. 2524 แหวนได้เข้าประกวดร้องเพลงมณเฑียรทอง แล้วได้รับรางวัลชนะเลิศ จึงได้ร้องเพลงประจำอยู่ที่โรงแรมมณเฑียร ให้กับวงโอเรียลเต็ลฟังค์ของ เรวัต พุทธินันทน์ และได้ร่วมงานกับวง ฮ็อทชิลลี่, อริสโตแคทส์ (วงฟิลิปปินส์) และอิสซึ่น ต่อมาในปี พ.ศ. 2526 ได้ย้ายมาร้องประจำที่ค็อกเทลเล้านจ์ของเบียร์สิงห์เฮ้าส์ นอกจากนั้น ในปี พ.ศ. 2526 แหวนได้เข้าเป็นนางเอกละครโทรทัศน์กับค่ายกันตนา
แหวนเข้าสู่วงการเพลงตั้งแต่ปี พ.ศ. 2527 จากการร้องเพลงประกอบภาพยนตร์เรื่อง วัยระเริง เพลง "จากวันนั้นถึงวันนี้" เป็นเพลงแรกๆที่เริ่มเป็นที่รู้จัก แหวนก้าวสู่การเป็นนักร้องอาชีพ โดยได้รับการชักชวนจาก เรวัต พุทธินันทน์ ให้มาลงนามสัญญาเป็นนักร้องในสังกัดแกรมมี่ และเป็นนักร้องลำดับที่ 4 ของแกรมมี่ ซึ่งคนแรกคือ แพทย์หญิงพันทิวา สินรัชตานันท์, เรวัต พุทธินันทน์ และนันทิดา แก้วบัวสาย ตามลำดับ
งานเพลงชุดแรกของฐิติมา ปี พ.ศ. 2527 ชุด ฉันเป็นฉันเอง ถือเป็นการแนะนำตัวของแหวน "ฐิติมา สุตสุนทร" กับแฟนเพลง มีเพลงฮิต เช่น ไดอารี่สีแดง ผู้หญิงคนนี้ เชิ้ตแขนยาวไทสีเทา และงานชุดฉันเป็นฉันเอง ประสบความสำเร็จด้านยอดขายอย่างมาก ปี พ.ศ. 2529 "เรามีเรา" ทำให้แฟนเพลงทั้งประเทศรู้จักนักร้องที่ชื่อ แหวน ฐิติมา และเพลงเรามีเรา เป็นเพลงที่ดังมากในยุคนั่น และถือเป็นเพลงที่อมตะของวงการเพลงไทยเพลงหนึ่งเลย เส้นทางการเป็นนักร้องของแหวนเปรียบเสมือนเส้นกราฟที่ ค่อยๆ  ไต่ระดับความนิยมไปสู่จุดสูงสุดทีละน้อย ๆ จากชุด 1 ไล่เลียงมาจนถึงชุดที่ 4 สัญญิงสัญญาที่มีเพลงร็อคเกือบทั้งอัลบั้มโดยเฉพาะเพลง ฟ้ายังมีฝน ยึกยัก สัญญิงสัญญา งานชุด สัญญิงสัญญา ถือว่าประสบความสำเร็จในด้านยอดจำหน่ายมากกว่า 900,000 ตลับ และโปรโมทชุดสัญญิง สัญญา ข้ามปี ทำ MV ชุดนี้ถึง  7 เพลง  และก็มีงานเพลงอย่างต่อเนื่องมาจนถึงทุกวันนี้[ต้องการอ้างอิง]
ประวัติ > หลังจากตรวจพบเป็นมะเร็งเต้านม

ตั้งแต่เดือน มีนาคม พ.ศ. 2559 แหวน ฐิติมา อุทิศตนเองโดยการเป็นวิทยากรให้ความรู้ จากประสบการณ์ที่ตนเองได้ต่อสู้กับมะเร็ง ไม่ว่าจะเป็นมะเร็งลำไส้ มะเร็งเต้านม และสร้างแรงบันดาลใจให้กับผู้ป่วยมะเร็ง ให้เกิดมีกำลังใจที่จะรักษาโรคมะเร็งให้หายเป็นปกติ แหวนจะบอกกับทุกคนเสมอว่า "ทุกอย่างอยู่ที่ใจ ถ้าใจแข็งแรง มีกำลังใจ ต้องรักษาได้"
ประวัติ > อาการป่วยและเสียชีวิต

แหวน ฐิติมา ตรวจพบว่าเป็นมะเร็งลำไส้ในปี พ.ศ. 2554 โดยทำการรักษาและผ่าตัดลำไส้ เข้ารับการรักษาที่โรงพยาบาลศิริราช จนหายเป็นปกติ หลังจากนั้นเข้าสู่ปีที่ 4 ตรวจพบมะเร็งที่เต้านม โดยทำการรักษาผ่าตัดเต้านม ฉายแสง และให้คีโม กว่า 25 ครั้ง ที่โรงพยาบาลศิริราช จนหายเป็นปกติอีกครั้ง แต่เมื่อประมาณ มีนาคม พ.ศ. 2560 นี้เองได้ตรวจพบเชื้อมะเร็งได้ลามไปถึงกระดูก เชิงกราน จนทำให้ป่วยหนักและร่างกายทรุดและเสียชีวิตอย่างสงบเมื่อวันที่ 7 กรกฎาคม พ.ศ. 2560 เวลา 15.15 น. สิริอายุได้ทั้งสิ้น 55 ปีที่โรงพยาบาลศิริราช แขวงศิริราช เขตบางกอกน้อย กรุงเทพมหานคร เบื้องต้นครอบครัวมีพิธีสวดพระอภิธรรม 10 คืน โดยทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จไปในการพระราชทานเพลิงศพ เมื่อวันที่ 16 กรกฎาคม พ.ศ. 2560 ณ วัดธาตุทอง พระอารามหลวง แขวงพระโขนงเหนือ เขตวัฒนา กรุงเทพมหานคร
ผลงานเพลง > สตูดิโออัลบั้ม

ฉันเป็นฉันเอง  (พ.ศ. 2527)  ยอดขาย  320,000 ตลับ
เรามีเรา  (พ.ศ. 2529)  ยอดขาย  560,000 ตลับ *อัลบั้มที่ผ่าน 5 แสนตลับ ครั้งแรกของแกรมมี่
คนที่รู้ใจ  (พ.ศ. 2530)  ยอดขาย  590,000 ตลับ
สัญญิงสัญญา  (พ.ศ. 2531)  ยอดขาย 910,000 ตลับ ทำสถิติยอดขายสูงสุดนักร้องหญิง ในยุค 80 ของแกรมมี่
แหวน ... (จุด จุด จุด)  (พ.ศ. 2532)  ยอดขาย  750,000 ตลับ
หัวแม่โป้ง   (พ.ศ. 2534)   ยอดขาย  620,000 ตลับ
จู่โจม (สังกัดค่ายวอร์เนอร์) (พ.ศ. 2537) ยอดขาย  200,000 ตลับ
แหวน 1999 (พ.ศ. 2542)  ยอดขาย 510,000 รวม TAPE/CD
RED HOT (พ.ศ. 2545) ยอดขาย 440,000 รวม TAPE/CD/VCD
ยอดขายที่มีการเปิดเผยจาก Facebook GMM  SUPERSTAR
ผลงานเพลง > อัลบั้มพิเศษ

แหวน On The Rock (พ.ศ. 2541) ยอดขายรวม on the rock ชุด 1-2 รวมกัน 830,000 ตลับ
แหวน On The Rock Special (พ.ศ. 2541)
แหวน Off Road (พ.ศ. 2542)
"เพลงประกอบละคร เงาปริศนา - เพลง โดดเดี่ยว แต่ไม่เดียวดาย (พ.ศ. 2544)
"อัลบั้มเพลงประกอบละคร โทน คู่กับ อี๊ด FLY (พ.ศ. 2546)
"เพลงประกอบละคร เทพธิดาขนนก - เพลง ชีวิตมายา (พ.ศ. 2550)
"เพลงประกอบละคร คู่เดือด - เพลง ถูกแล้วที่รักเธอ (พ.ศ. 2554)
ผลงานเพลง > อัลบั้มรวมเพลง

รวมเพลงตลับทอง 1 (พ.ศ. 2532)
รวมเพลงตลับทอง 2 (พ.ศ. 2535)
มิวสิควิดีโอคาราโอเกะ ชุดที่ 2 ญ.หญิง (2534)
มิวสิควิดีโอคาราโอเกะ ชุดที่ 6 Pop rock 1 (2534)
มิวสิควิดีโอคาราโอเกะ ชุดที่ 7 Pop rock 2 (2534)
มิวสิควิดีโอคาราโอเกะ ชุดที่ 8 Pop singers 1 (2534)
มิวสิควิดีโอคาราโอเกะ ชุดที่ 9 Pop singers 2 (2534)
มิวสิควิดีโอคาราโอเกะ ชุดที่ 10 Pop dance (2534)
มิวสิควิดีโอคาราโอเกะ ชุดที่ 12 คู่หู คู่เต้น (2534)
มิวสิควิดีโอคาราโอเกะ ชุดที่ 13 Top Hits'91 1 (2534)
มิวสิควิดีโอคาราโอเกะ ชุดที่ 14 Top Hits'91 2 (2534)
มิวสิควิดีโอคาราโอเกะ แหวน ฐิติมา (2536)
"20 Years Of memories (พ.ศ. 2549) - งานเพลงบันทึกเสียงใหม่
"THE VERY BEST OF แหวน ฐิติมา (พ.ศ. 2550) รวมเพลงเก่าและมีเพลงใหม่ 6 เพลง
"25 ปี แหวน คนที่รู้ใจ (พ.ศ. 2553) - พร้อมเพลงพิเศษ ถ้าปราศจากเธอ
FOREVER HIT BY แหวน ฐิติมา (พ.ศ. 2556)
BEST OF แหวน ฐิติมา (พ.ศ. 2557)
In Remembrance of แหวน ฐิติมา สุตสุนทร In Memorance 1961-2017  (พ.ศ. 2560) - จำหน่ายหลังการเสียชีวิต
แหวน ฐิติมา : The Masterpiece (แผ่นทอง) พ.ศ. 2561  จำหน่ายหลังการเสียชีวิต
คอนเสิร์ต

ในช่วงปี พ.ศ. 2527-2534 เป็นช่วงที่แหวนมีงานเพลงอย่างต่อเนื่องและประสบความสำเร็จ มีคอนเสิร์ตตามต่างจังหวัดทั่วประเทศ และยังมีคอนเสิร์ตโลกดนตรี และ 7 สีคอนเสิร์ต แต่ในสมัยนั้นยังไม่มีคอนเสิร์ตที่เก็บเงินมากนัก จะมีแต่ศิลปินอย่าง ธงไชย แมคอินไตย หรือดนุพล แก้วกาญจน์ แต่ก็ถือเป็นศิลปินหญิงที่มีคอนเสิร์ตมากที่สุด ในช่วงปี พ.ศ. 2527-2534
พ.ศ. 2529: "คอนเสิร์ตแบบเบิร์ดเบิร์ดโชว์" เป็นแขกรับเชิญ
พ.ศ. 2530: คอนเสิร์ตเปิดอัลบั้มชุด "คนที่รู้ใจ"
พ.ศ. 2531: คอนเสิร์ต "สัญญิง-สัญญา" กับแหวน ฐิติมา
พ.ศ. 2533: คอนเสิร์ต "มือขวาสามัคคี New Generation Rock Festival 90" ร่วมกับใหม่ เจริญปุระ, บิลลี่ โอแกน, นูโวและไมโคร
พ.ศ. 2534: คอนเสิร์ต "HOT + HIT เจ เจตริน และ แหวน ฐิติมา"
พ.ศ. 2534: คอนเสิร์ต "Earth Day"
พ.ศ. 2541: คอนเสิร์ต "จากเพื่อน พี่ และน้อง แด่เรวัต พุทธินันทน์"
พ.ศ. 2542: คอนเสิร์ต "ด้วยพลังและกำลังใจ เพื่อโลกใบเดียวกัน FESPIC Games Bangkok '99"
พ.ศ. 2542: คอนเสิร์ต "พลังแผ่นดิน"
พ.ศ. 2545: คอนเสิร์ต "ถูกใจคนไทย ร่วมใจใช้สินค้าถูกกฎหมาย"
พ.ศ. 2546: คอนเสิร์ต "City of Butterfly"
พ.ศ. 2546: คอนเสิร์ต "ตำนานมือขวาไมโคร" (Put the right hand in the right concert) เป็นแขกรับเชิญ
พ.ศ. 2550: คอนเสิร์ต "เรวัต พุทธินันท์ remembered in tribute"
พ.ศ. 2550: คอนเสิร์ต "25 ปี นิติพงษ์ ห่อนาค"
พ.ศ. 2551: คอนเสิร์ต "Green Concert#11 Seven Divas"
พ.ศ. 2553: คอนเสิร์ต "พ่อ The GREATEST of the KINGS The GREETINGS of the LAND"
พ.ศ. 2553: คอนเสิร์ต "Green Concert#12 Greenwave's The Greatest Songs"
พ.ศ. 2553: คอนเสิร์ต "The Memory Night Concert ครั้งที่ 2"
พ.ศ. 2553: คอนเสิร์ต "25 ปี แหวน and friends"
พ.ศ. 2555: คอนเสิร์ต "เพลินเพลง กับ เล็ก วงศ์สว่าง"
พ.ศ. 2555: คอนเสิร์ตแบบเบิร์ดเบิร์ดโชว์ 2012 ตอน "วันของเรา Young อยู่"
พ.ศ. 2555: คอนเสิร์ต "การกุศล ร้อยดวงใจเพื่อรอยยิ้ม"
พ.ศ. 2556: คอนเสิร์ต "Retro Music ไทยจัง"
พ.ศ. 2556: คอนเสิร์ต "The Lyrics of Love by Benja Baramee"
พ.ศ. 2556: คอนเสิร์ต "Black Night Concert …Beautiful Broken Heart" ร่วมกับ มิ้นท์ มาลีวัลย์และก้อย ศรัณย่า
พ.ศ. 2557: คอนเสิร์ต "มือขวาสามัคคี REUNION" ร่วมกับหนุ่ย-อำพล, ไมโคร, นูโว,ใหม่ เจริญปุระ, บิลลี่ โอแกน
พ.ศ. 2557: คอนเสิร์ต "Window of Memories"
พ.ศ. 2557: คอนเสิร์ต "Retro Music"
พ.ศ. 2559: The Legend of The Guitar
พ.ศ. 2559: Love & Hurt : Super Rock Concert
พ.ศ. 2559: ร้อง เต้น แดนซ์กระจาย Contest 2016
พ.ศ. 2559: GREEN CONCERT #19 THE LOST LOVE SONGS TO BE CONTINUED
พ.ศ. 2560 รวมพี่ รวมน้อง ร่วมร้อง เรามีเรา
ละครเวที

พ.ศ. 2554: "รักเธอเสมอ เดอะ มิวสิคัล" เมื่อวันที่ 18-27 พฤศจิกายน พ.ศ. 2554 ณ ศูนย์วัฒนธรรมแห่งประเทศไทย
พ.ศ. 2557: คอนเสิร์ตละครเพลงรัก "โรมิโอกะอีเรียม" ในวันที่ 28-30 พฤศจิกายน พ.ศ. 2557 ณ ธันเดอร์โดม เมืองทองธานี
ผลงานการแสดง ภาพยนตร์ และ ละครโทรทัศน์

ละคร สวนทางเถื่อน (ช่อง 5 / พ.ศ. 2526)
ละคร พยัคฆ์น้อย (ช่อง 7 / พ.ศ. 2526)
ละคร ซีอุย  (ช่อง 5 / กันตนา / พ.ศ. 2527)
ภาพยนตร์ ร.ด.เรียนดี รักดี (พ.ศ. 2529)
ละคร เงาปริศนา (ช่อง 7 / กันตนา / พ.ศ. 2544)
ละคร เฮี้ยวนักรักซะเลย (ช่อง 3 / พ.ศ. 2545)
ละครซีรีส์ซีไรต์ "นางเอก" (ช่อง 9 / กันตนา /พ.ศ. 2545)
ภาพยนตร์ LOVE SYNDROME รักโง่ๆ (พ.ศ. 2556)
ละครซีรีส์ SHOCK THE SERIES คนเล่าผี (ช่อง 9 / GREATEST ENTERTAINMENT และ CIBN FILM / พ.ศ. 2560)
แหล่งข้อมูลอื่น

ประวัติของแหวน
วงการบันเทิงของแหวน เก็บถาวร 2009-05-31 ที่ เวย์แบ็กแมชชีน
ชีวิตของแหวน
พรรคไทยรักษาชาติ

| พรรคไทยรักษาชาติ  |
| --- | --- |

หัวหน้า: ปรีชาพล พงษ์พานิช
รองหัวหน้า: ฤภพ ชินวัตร   สุณีย์ เหลืองวิจิตร   พงษ์ศักดิ์ ภูสิทธิ์สกุล   พฤฒิชัย วิริยะโรจน์
เลขาธิการ: มิตติ ติยะไพรัช
รองเลขาธิการ: ต้น ณ ระนอง   วิม รุ่งวัฒนจินดา   คณาพจน์ โจมฤทธิ์
เหรัญญิก: วรรษมล เพ็งดิษฐ์
นายทะเบียนสมาชิก: ชยิกา​ วงศ์​นภา​จันทร์​
โฆษก: พงศ์เกษม สัตยาประเสริฐ
รองโฆษก: ขัตติยา สวัสดิผล
กรรมการบริหาร: จุลพงษ์ โนนศรีชัย
ประธานยุทธศาสตร์: จาตุรนต์ ฉายแสง
คำขวัญ: โลกก้าวไกล ไทยต้องก้าวทัน   คิดใหม่ ทำใหม่ กล้าเปลี่ยนแปลง
ก่อตั้ง: พรรครัฐไทย 27 กรกฎาคม พ.ศ. 2552 พรรคไทยรวมพลัง 1 ตุลาคม พ.ศ. 2553 พรรคไทยรักษาชาติ 4 ตุลาคม พ.ศ. 2561
ถูกยุบ: 7 มีนาคม พ.ศ. 2562
แยกจาก: พรรคเพื่อไทย
ถัดไป: พรรคเพื่อไทย
ที่ทำการ: 99/385 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร
สี:   น้ำเงิน
เว็บไซต์
https://www.tsn.or.th
การเมืองไทย   รายชื่อพรรคการเมือง การเลือกตั้ง
พรรคไทยรักษาชาติ (อังกฤษ: Thai Save the Nation Party ย่อ: ทษช.) เป็นพรรคการเมืองไทยที่ก่อตั้งขึ้นเมื่อ พ.ศ. 2552 โดยขณะนั้นเป็นพรรคการเมืองขนาดเล็กชื่อ พรรครัฐไทย
บทบาททางการเมือง > พรรคไทยรวมพลัง

ต่อมาในการประชุมใหญ่วิสามัญของพรรครัฐไทยครั้งที่ 1/2553 เมื่อวันที่ 1 ตุลาคม พ.ศ. 2553 ที่ประชุมได้มีมติให้เปลี่ยนแปลงชื่อพรรคจาก พรรครัฐไทย เป็น พรรคไทยรวมพลัง พร้อมกับเปลี่ยนแปลงข้อบังคับพรรค และภาพเครื่องหมายพรรค โดยการเลือกตั้งสมาชิกสภาผู้แทนราษฎรเมื่อวันอาทิตย์ที่ 3 กรกฎาคม พ.ศ. 2554 พรรคไทยรวมพลังได้ส่งผู้สมัครลงรับเลือกตั้งแต่ไม่ได้ที่นั่งในสภาแม้แต่ที่นั่งเดียว
ใน พ.ศ. 2557 นาย เอกสิทธิ์ เจาฑานนท์ หัวหน้าพรรคคนแรกได้ลาออกจากตำแหน่งทำให้คณะกรรมการบริหารพรรคต้องพ้นจากตำแหน่งทั้งคณะ โดยนาย กมล จิรโสภาพันธ์ ในฐานะนายทะเบียนสมาชิกพรรคจึงรักษาการในตำแหน่งหัวหน้าพรรค
บทบาททางการเมือง > พรรคไทยรักษาชาติ

จากนั้นในการประชุมใหญ่ของพรรคไทยรวมพลังเมื่อวันพฤหัสบดีที่ 4 ตุลาคม พ.ศ. 2561 ที่ประชุมมีมติให้เปลี่ยนแปลงชื่อพรรคเป็น พรรคไทยรักษาชาติ พร้อมกับเปลี่ยนแปลงข้อบังคับพรรคอุดมการณ์ของพรรค และนโยบายของพรรค รวมถึงนายกมลได้ลาออกจากตำแหน่งรักษาการหัวหน้าพรรค โดยมีกระแสข่าวว่าพรรคไทยรักษาชาติเป็นพรรคสาขาของพรรคเพื่อไทยเพราะมีอดีต ส.ส. และอดีตรัฐมนตรีของ พรรคเพื่อไทย จำนวนหนึ่งได้เตรียมย้ายมาสังกัดและเข้ามาบริหารพรรคไทยรักษาชาติ นอกจากนี้ยังมีการตีความชื่อย่อของทางพรรคในช่วงแรกๆ ว่ามีนัยหมายถึงดร.ทักษิณ ชินวัตร อดีตนายกรัฐมนตรีอีกด้วย
กระทั่งการประชุมใหญ่ของพรรคไทยรักษาชาติ ครั้งที่ 1/2561 เมื่อวันพุธที่ 7 พฤศจิกายน พ.ศ. 2561 ที่ โรงแรมรามาการ์เดนส์ มีวาระสำคัญในการเลือก หัวหน้าพรรค เลขาธิการพรรค และคณะกรรมการบริหารพรรคชุดใหม่ รวมถึงเปลี่ยนแปลงภาพเครื่องหมายพรรค และสถานที่ตั้งสำนักงานใหญ่ของพรรค ซึ่งที่ประชุมมีมติเลือกร้อยโท ปรีชาพล พงษ์พานิช เป็นหัวหน้าพรรคคนใหม่ และนาย มิตติ ติยะไพรัช เป็นเลขาธิการพรรคคนใหม่
วันที่ 8 กุมภาพันธ์ 2562 พรรคไทยรักษาชาติยื่นพระนามทูลกระหม่อมหญิงอุบลรัตนราชกัญญา สิริวัฒนาพรรณวดีเป็นผู้ที่จะเสนอเป็นนายกรัฐมนตรีเพียงชื่อเดียว ด้านหัวหน้าพรรคไทยรักษาชาติให้สัมภาษณ์ว่า "พระองค์ท่านเองทรงมีพระเมตตาตอบรับและให้พรรคไทยรักษาชาติเสนอพระนามในบัญชีนายกฯ ของพรรค"
ต่อมาในวันจันทร์ที่ 11 กุมภาพันธ์ พ.ศ. 2562 นายรุ่งเรือง พิทยศิริ กรรมการบริหารพรรคได้เดินทางมายังสำนักงาน กกต. เพื่อยื่นหนังสือลาออกจากการเป็นกรรมการบริหารพรรคและสมาชิกพรรคไทยรักษาชาติ ลงวันที่ 4 กุมภาพันธ์ พ.ศ. 2562 เพื่อยืนยันว่าตนเองไม่ได้มีส่วนเกี่ยวข้องกับการเสนอพระนามทูลกระหม่อมหญิงฯ เป็นแคนดิเดตนายกรัฐมนตรี อีกทั้งอยากให้เวลากับครอบครัว ทำให้คณะกรรมการบริหารพรรคไทยรักษาชาติเหลือทั้งสิ้น 13 คน
กรรมการบริหารพรรค

| อันดับ | ชื่อ | ตำแหน่ง |
| --- | --- | --- |
| 1 | ร้อยโท ปรีชาพล พงษ์พานิช | หัวหน้าพรรค |
| 2 | มิตติ ติยะไพรัช | เลขาธิการพรรค |
| 3 | สุณีย์ เหลืองวิจิตร | รองหัวหน้าพรรค |
| 4 | นายแพทย์พงษ์ศักดิ์ ภูสิทธิ์สกุล | รองหัวหน้าพรรค |
| 5 | พฤฒิชัย วิริยะโรจน์ | รองหัวหน้าพรรค |
| 6 | ฤภพ ชินวัตร | รองหัวหน้าพรรค |
| 7 | คณาพจน์ โจมฤทธิ์ | รองเลขาธิการพรรค |
| 8 | ต้น ณ ระนอง | รองเลขาธิการพรรค |
| 9 | วิม รุ่งวัฒนจินดา | รองเลขาธิการพรรค |
| 10 | วรรษมล เพ็งดิษฐ์ | เหรัญญิกพรรค |
| 11 | ชยิกา วงศ์นภาจันทร์ | นายทะเบียนพรรค |
| 12 | พงศ์เกษม สัตยาประเสริฐ | โฆษกพรรค |
| 13 | จุลพงษ์ โนนศรีชัย | กรรมการบริหารพรรค |
| 14 | รองศาสตราจารย์ ดร.รุ่งเรือง พิทยศิริ  ลาออก | กรรมการบริหารพรรค |
ยุบพรรค

ในวันพุธที่ 13 กุมภาพันธ์ พ.ศ. 2562 เวลา 12.30 น. คณะกรรมการการเลือกตั้ง หรือ กกต. นำโดยพันตำรวจเอก จรุงวิทย์ ภุมมา เลขาธิการ กกต. ในขณะนั้นได้ยื่นยุบพรรคไทยรักษาชาติตามมาตรา 92 (2) แห่ง พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 ตามมติในที่ประชุม กกต. เมื่อวันอังคารที่ 12 กุมภาพันธ์ พ.ศ. 2562 ต่อ ศาลรัฐธรรมนูญ จากนั้นทางพรรคไทยรักษาชาติได้ยื่นเอกสารคำร้องคัดค้านการยุบพรรคต่อศาลรัฐธรรมนูญเมื่อวันพุธที่ 20 กุมภาพันธ์ พ.ศ. 2562
กระทั่งวันพฤหัสบดีที่ 7 มีนาคม พ.ศ. 2562 ตุลาการศาลรัฐธรรมนูญมีมติเป็นเอกฉันท์ให้ยุบพรรคไทยรักษาชาติพร้อมตัดสิทธิ์กรรมการบริหารพรรคห้ามลงสมัครรับเลือกตั้ง จดทะเบียนจัดตั้งพรรคใหม่ หรือเป็นกรรมการบริหารพรรคการเมืองเป็นเวลา 10 ปี
ภายหลังจากการยุบพรรค สมาชิกพรรคกลุ่มหนึ่งย้ายกลับไปยัง พรรคเพื่อไทย อาทิ จาตุรนต์ ฉายแสง, นายแพทย์ทศพร เสรีรักษ์, ณัฐวุฒิ ใสยเกื้อ, ขัตติยา สวัสดิผล เป็นต้น
ก้าวต่อไปเพื่อประชาธิปไตย

หลังการยุบพรรค พรรคไทยรักษาชาติได้แปรสภาพไปเป็นองค์กรการเมืองภาคประชาชนภายใต้ชื่อ "ก้าวต่อไปเพื่อประชาธิปไตย" เพื่อรณรงค์ให้ผู้มีสิทธิ์เลือกตั้งสนับสนุนพรรคการเมืองฝ่ายประชาธิปไตยที่เหลือในช่วงโค้งสุดท้ายของการเลือกตั้ง โดยมีสมาชิกพรรคที่ไม่ถูกตัดสิทธิ์ทางการเมืองร่วมดำเนินการ โดยจัดเวทีปราศรัยและสื่อสังคมออนไลน์ในการรณรงค์
ดูเพิ่ม

พรรคไทยรักไทย (2541 - 2550)
พรรคพลังประชาชน (2541 - 2551)
พรรคเพื่อไทย (2550 - ปัจจุบัน)
พรรคเพื่อธรรม (2553 - 2563)
บ้านเลขที่ 111 (2551 - ปัจจุบัน)
แหล่งข้อมูลอื่น

เว็บไซต์ทางการของพรรค เก็บถาวร 2019-02-10 ที่ เวย์แบ็กแมชชีน
พรรคไทยรักษาชาติ ที่เฟซบุ๊ก
Explaining a Thai Royal’s Aborted Electoral Debut by Patrick Jory
| ด ค กพรรคไทยรักษาชาติ |
| --- | --- | --- |
| หัวหน้าพรรค | ปรีชาพล พงษ์พานิช |  |
| เลขาธิการพรรค | มิตติ ติยะไพรัช |  |
| โฆษกพรรค |  พงศ์เกษม สัตยาประเสริฐ  |  |
| หัวข้อที่เกี่ยวข้อง |  ทูลกระหม่อมหญิงอุบลรัตนราชกัญญา สิริวัฒนาพรรณวดี  พรรคไทยรักไทย  พรรคเพื่อไทย  |  |
สโมสรฟุตบอลเอ็มเอช นครศรีฯ ซิตี้

| --- | --- |
ชื่อเต็ม: สโมสรฟุตบอลเอ็มเอช นครศรี ซิตี้ MH Nakhonsi City Football Club
ฉายา: เจ้าแห่งนักษัตร
ก่อตั้ง: 2022; 3 ปีที่แล้ว (2022) (ในชื่อ เวียงสระ ซิตี้) 2022; 3 ปีที่แล้ว (2022) (ในชื่อ เอ็มเอช นครศรี ซิตี้)
ยุบ: 2024
สนาม: สนามกีฬามหาวิทยาลัยราชภัฏนครศรีธรรมราช
เจ้าของ: บริษัท เอ็มเอช นครศรี ซิตี้ จำกัด
ประธาน: มณฑล ณ นคร
ผู้จัดการ: สัมฤทธิ์ ล่าหมาด
ผู้ฝึกสอน: มณฑล ณ นคร
ลีก: ไทยลีก 3
สโมสรฟุตบอลเอ็มเอช นครศรี ซิตี้ เป็นอดีตสโมสรฟุตบอลในประเทศไทย โดยเป็นสโมสรตัวแทนจากจังหวัดนครศรีธรรมราช เคยเล่นในไทยลีก 3 โซนภาคใต้
ในการแข่งขันไทยลีก 3 ฤดูกาล 2565–66 สโมสรชนะเลิศการแข่งขันและได้สิทธิเลื่อนชั้นสู่ไทยลีก 2 ในฤดูกาลถัดไป แต่ต่อมาทางบริษัท ไทยลีก จำกัด ได้แจ้งผลการพิจารณาว่าสโมสรไม่ผ่านคลับไลเซนซิง จึงทำให้สโมสรไม่สามารถเลื่อนชั้นขึ้นไปเล่นไทยลีก 2 ได้
ผลงานของสโมสรในแต่ละฤดูกาล

| ฤดูกาล> ฤดูกาล.เวียงสระ ซิตี้ | ลีก> ระดับ.เวียงสระ ซิตี้ | ลีก> แข่ง.เวียงสระ ซิตี้ | ลีก> ชนะ.เวียงสระ ซิตี้ | ลีก> เสมอ.เวียงสระ ซิตี้ | ลีก> แพ้.เวียงสระ ซิตี้ | ลีก> ได้.เวียงสระ ซิตี้ | ลีก> เสีย.เวียงสระ ซิตี้ | ลีก> คะแนน.เวียงสระ ซิตี้ | ลีก> อันดับ.เวียงสระ ซิตี้ | เอฟเอคัพ> เอฟเอคัพ.เวียงสระ ซิตี้ | ลีกคัพ> ลีกคัพ.เวียงสระ ซิตี้ | ลีก 3 คัพ> ลีก 3 คัพ.เวียงสระ ซิตี้ | ผู้ยิงประตูสูงสุด> ชื่อ.เวียงสระ ซิตี้ | ผู้ยิงประตูสูงสุด> จำนวนประตู.เวียงสระ ซิตี้ |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2565 | ไทยแลนด์ อเมเจอร์ลีกโซนภาคใต้ | 5 | 2 | 2 | 1 | 23 | 5 | 8 | รองชนะเลิศ | ไม่ได้เข้าร่วม | ไม่สามารถเข้าร่วม | – |  ศุภกฤต สุภาพ  วรวุฒิ ศรีสวัสดิ์ | 5 |
เอ็มเอช นครศรีฯ ซิตี้
| 2565–66 | ไทยลีก 3โซนภาคใต้ | 22 | 13 | 3 | 6 | 47 | 22 | 42 | อันดับที่ 2 | รอบคัดเลือก | รอบ 32 ทีมสุดท้าย | – |  อังเดร ลูอิส เลย์ชี | 19 |
| 2565–66 | ไทยลีก 3รอบแชมเปี้ยนส์ลีกโซนตอนล่าง | 5 | 4 | 1 | 0 | 11 | 3 | 13 | อันดับที่ 1 | รอบคัดเลือก | รอบ 32 ทีมสุดท้าย | – |  อังเดร ลูอิส เลย์ชี | 19 |
| 2566–67 | ไทยลีก 3โซนภาคใต้ | 22 | 4 | 5 | 13 | 21 | 35 | 17 | อันดับที่ 10 | รอบ 32 ทีมสุดท้าย | รอบ 32 ทีมสุดท้าย | รอบ 32 ทีมสุดท้าย |  เอดซง | 8 |

| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้ฝึกสอน

| ชื่อ> เวียงสระ ซิตี้ | ระยะเวลา> เวียงสระ ซิตี้ | ความสำเร็จ> เวียงสระ ซิตี้ | เวียงสระ ซิตี้ | เวียงสระ ซิตี้ | เวียงสระ ซิตี้ | เวียงสระ ซิตี้ | เวียงสระ ซิตี้ | เวียงสระ ซิตี้ | เวียงสระ ซิตี้ | เวียงสระ ซิตี้ | เวียงสระ ซิตี้ | เวียงสระ ซิตี้ | เวียงสระ ซิตี้ |
| --- | --- | --- | --- | --- | --- | --- | --- | --- | --- | --- | --- | --- | --- |
|  อธิษฐาน คงทรัพย์ | เมษายน – มิถุนายน 2565 | ชนะเลิศ ไทยแลนด์ อเมเจอร์ลีก ฤดูกาล 2565 โซนภาคใต้ตอนบน รองชนะเลิศ ไทยแลนด์ อเมเจอร์ลีก ฤดูกาล 2565 โซนภาคใต้ |  |  |  |  |  |  |  |  |  |  |  |
เอ็มเอช นครศรีฯ ซิตี้
|  ใหญ่ นิลวงษ์ | มิถุนายน – 2 ตุลาคม 2565 |  |  |  |  |  |  |  |  |  |  |  |  |
|  วัฒนะ นุตทัศน์ (รักษาการ) | 2 ตุลาคม – 27 พฤศจิกายน 2565 |  |  |  |  |  |  |  |  |  |  |  |  |
|  อลงกรณ์ ทองอ่ำ | 27 พฤศจิกายน 2565 – พฤษภาคม 2566 | ชนะเลิศ ไทยลีก 3 ฤดูกาล 2565–66 รองชนะเลิศ ไทยลีก 3 ฤดูกาล 2565–66 โซนภาคใต้ |  |  |  |  |  |  |  |  |  |  |  |
|  มณฑล ณ นคร | 17 สิงหาคม 2566 – |  |  |  |  |  |  |  |  |  |  |  |  |
เกียรติประวัติ

ไทยแลนด์ อเมเจอร์ลีก
รองชนะเลิศ โซนภาคใต้ : 2565
ชนะเลิศ โซนภาคใต้ตอนบน : 2565
ไทยลีก 3
ชนะเลิศ รอบระดับประเทศ : 2565–66
รองชนะเลิศ โซนภาคใต้ : 2565–66
แหล่งข้อมูลอื่น

สโมสรฟุตบอลเอ็มเอช นครศรีฯ ซิตี้ ที่เฟซบุ๊ก
| ด ค กผู้เล่นชุดปัจจุบันของสโมสรฟุตบอลเอ็มเอช นครศรีฯ ซิตี้  |
| --- | --- |
 1 ธราเทพ (ต)  4 นฤพล  6 วรดร  7 อดิเทพ  8 โอมอกบา  9 เอดซง  10 วลูเกลส์  11 ณัฐดนัย  14 ศิลป์ชัย  16 ศิริชัย  17 ศตวรรษ  18 ธราเทพ (พ)  20 ภาณุพันธ์  21 อภิวุฒิ  22 ณัฐวัตร  24 นิราศ  25 ชญานนท์  27 ศุภกร  28 ภควัต  29 จิรวัฒน์  30 ศิวกร  31 นิพนธ์  33 ธนสาร  40 ธีรภัทร  42 ธนาวิทย์  47 วุฒิชัย  49 เอกราช  66 อัสมิณ  99 มณฑล  หัวหน้าผู้ฝึกสอน: มณฑล
ซานาเอะ โคบายาชิ

| ซานาเอะ โคบายาชิ |
| --- | --- |
เกิด: 26 มกราคม พ.ศ. 2523 (45 ปี)
อาชีพ: นักพากย์
ปีที่แสดง: พ.ศ. 2543 - ปัจจุบัน
สังกัด: โปรดักชันเบาบั๊บ
ฐานข้อมูล
IMDb
ซานาเอะ โคบายาชิ (ญี่ปุ่น: 小林沙苗; โรมาจิ: Kobayashi Sanae) เป็นนักพากย์หญิงชาวญี่ปุ่น เกิดเมื่อวันที่ 26 มกราคม พ.ศ. 2523 ที่เมืองฮามามัตสึ จังหวัดชิซูโอกะ ประเทศญี่ปุ่น สังกัดค่ายโปรดักชันเบาบั๊บ ได้รับการชักนำเข้าสู่วงการโดย คาซูยะ ทาเตกาเบะ ผู้พากย์เสียงไจแอนท์ ในเรื่องโดราเอมอน และมีผลงานมากมายเป็นที่รู้จัก เช่น โทยะ อากิระ จากเรื่องฮิคารุเซียนโกะ, ลูซี่ (นิว) จากเรื่องเอลเฟนลีด, คิตาจิมะ มายะ จากเรื่องหน้ากากแก้ว (พ.ศ. 2548) และ อเลน วอคเกอร์ จากเรื่องดี.เกรย์แมน เป็นต้น
ประวัติ

เดิมโคบายาชิเคยเป็นนักแสดงของคณะละครแห่งหนึ่งในแถบเอ็นชู (จังหวัดโทโทมิ หรือชิซูโอกะในปัจจุบัน) มาตั้งแต่สมัยเรียนอยู่ชั้น ม.ปลาย แต่ในปี พ.ศ. 2542 เมื่อ คาซูยะ ทาเตกาเบะ ซึ่งทำงานเป็นผู้จัดการของโปรดักชันเบาบั๊บในขณะนั้น ได้ชมการแสดงของคณะละครนี้ที่โตเกียว ก็รู้สึกประทับใจในฝีมือการแสดงของโคบายาชิเป็นอย่างมาก ภายหลังทาเตกาเบะจึงได้โทรศัพท์ไปหาโคบายาชิที่คณะละคร และชักชวนให้เธอเข้าสู่วงการนักพากย์ในที่สุด
ในช่วงแรก โคบายาชิซึ่งเข้าเรียนต่อในมหาวิทยาลัยระยะสั้นของท้องถิ่น จะนั่งรถไฟชินคันเซ็นไปกลับระหว่างชิซูโอกะและโตเกียวเพื่อทำงาน โดยงานหลักๆ จะเป็นการให้เสียงพากย์ในภาพยนตร์ต่างประเทศและเกมคอมพิวเตอร์ หลังจบการศึกษาจากมหาวิทยาลัยแล้ว โคบายาชิจึงได้ย้ายเข้ามาอยู่ในโตเกียว และทำงานเป็นนักพากย์อย่างเต็มตัว
เดือนกรกฎาคม พ.ศ. 2551 โคบายาชิมีผลงานอัลบั้มร่วมกับ ชีนะ นางาโนะ 1 ในศิลปินวง TWO-MIX ในนามของ ShiinaTactix-Sana.K และได้ถอนตัวออกจากโปรเจกต์นี้ในเดือนกุมภาพันธ์ พ.ศ. 2552
ผลงาน > โอวีเอ

ไอส์ รับบทเป็น นามิ
I'll รับบทเป็น โฮริอิ มิกะ
.hack//Liminality รับบทเป็น มินาเสะ ไม
มาครอสซีโร่ รับบทเป็น ซาร่า โนม
หมัดเทพเจ้าดาวเหนือ ไตรภาค รับบทเป็น ซาร่า (วัยสาว)
ก้าวแรกสู่สังเวียน ตอน มาชิบะ ปะทะ คิมูระ รับบทเป็น มาชิบะ คุมิ
แฮนด์เมดไม รับบทเป็น ไซเบอร์ดอล ไม
อิจิโกะ 100% รับบทเป็น คิตะโอจิ ซัทสึกิ
กันบัสเตอร์ 2 รับบทเป็น เปียเจต์ เซอร์เพนไทน์
เมโมรี่ออฟ 3.5 อิโนริ โนะ โทโดคุ โคโระ รับบทเป็น มิซาซางิ อิโนริ
เมโมรี่ออฟ 3.5 โอโมอิเดะ โนะ คานาตะ เอะ รับบทเป็น มิซาซางิ อิโนริ
อิจิโกะ 100% Original DVD รับบทเป็น คิตะโอจิ ซัทสึกิ
คิโคชิเอ็มมะ รับบทเป็น เบ็นเท็น ยูริ
FREEDOM รับบทเป็น อาโอะ
ซากุระไทเซ็น นิวยอร์ก-นิวยอร์ก รับบทเป็น เจมินี่ ซันไรส์
อควอเรียน สงครามหุ่นศักดิ์สิทธิ์ รับบทเป็น โค เรกะ (หงลี่ฮัว)
สึบาสะ TOKYO REVELATIONS รับบทเป็น ซิง โฮว
.hack//G.U. TRILOGY รับบทเป็น ไพ
ลุ้นรักหัวใจใสปิ๊ง รับบทเป็น ยามาบุกิ ยาเอะ
Adlib Ouji รับบทเป็น ยูริเอะ
เซนต์เซย์ย่า ภาค The Lost Canvas จ้าวนรกฮาเดส รับบทเป็น เครน ยูสุริฮะ
สามพลังป่วนพิทักษ์โลก รับบทเป็น แพตตี้ ครูว์
.hack//Quantum รับบทเป็น แชมร็อก
เซียนเกมรักขอเป็นเทพนักจีบ OVA ภาคเทนริ รับบทเป็น คัตสึรากิ เคย์มะ (ตอนเด็ก)
ผลงาน > ภาพยนตร์อะนิเมะจอเงิน

อิโนจิ โนะ จิคิว ไดโอคิชิน โนะ นัทสึ (いのちの地球 ダイオキシンの夏) รับบทเป็น มาร์โก้
GUNDAM NEO EXPERIENCE -0087- GREEN DIVERS รับบทเป็น พรอสเพโร
ชามเนโกะ เฟิร์สมิชชั่น รับบทเป็น เด็กสาว
ตุลาการทมิฬ รับบทเป็น ซันเตา
สตีมบอย (STEAMBOY) รับบทเป็น เอ็มม่า
ชิน SOS ไดโตเกียวทันเคนไต รับบทเป็น โอซากิ ริวเฮ
อควอเรียน สงครามหุ่นศักดิ์สิทธิ์ ภาคจอเงิน รับบทเป็น โค เรกะ
อสูรน้อยคิทาโร่ เดอะมูฟวี่ 2008 รับบทเป็น คาซามัตสึริ ฮานะ
ไฮแลนเดอร์ (Director's Cut) รับบทเป็น เด็บเบอร่า
มาครอส F เดอะมูฟวี่ อิทสึวาริ โนะ อุตะฮิเมะ รับบทเป็น แคทเธอรีน กลาส
อินาซึมะอีเลฟเวน ไซเคียวกุนดันโอกะชูไร รับบทเป็น ไรมง นัตสึมิ
สงครามเวหา ฟาฟเนอร์ HEAVEN AND EARTH รับบทเป็น ฮาซามะ คานน
TOWANOQUON รับบทเป็น วากาสึกิ มิโดริ
มาครอส F เดอะมูฟวี่ ซาโยนาระ โนะ สึบาสะ รับบทเป็น แคทเธอรีน กลาส
สาวน้อยจอมเวทย์ นาโนฮะ The MOVIE 2nd A's รับบทเป็น ความปรารถนาของหนังสือแห่งความมืด (รีนฟอร์ซ)
ผลงาน > เว็บอะนิเมะ

FLAG รับบทเป็น ลิซ่า
โปเกม่อน ฟุชิงิ โนะ ดันเจี้ยน ชุทสึโด โปเกม่อน คิวโจะไต กัมบารุส! รับบทเป็น เซนิกาเมะ